b'\n_START_ARTICLE_\nVeselin Vujovi\xc4\x87\n_START_SECTION_\nIgralec\n_START_PARAGRAPH_\nLeta 1984 je na poletnih olimpijskih igrah v Los Angelesu v sestavi jugoslovanske rokometne reprezentance osvojil zlato olimpijsko medaljo; na naslednjih igrah je osvojil \xc5\xa1e bronasto medaljo._NEWLINE_Leta 1986 je bil izbran za najbolj\xc5\xa1ega \xc5\xa1portnika Jugoslavije._NEWLINE_Leta 1988 je prejel nagrado, prvo podeljeno, za najbolj\xc5\xa1ega rokometa\xc5\xa1a leta od Svetovne rokometne zveze.\n_START_SECTION_\nSlovenija\n_START_PARAGRAPH_\nOd maja 2015 je selektor slovenske rokometne reprezentance._NEWLINE_Le ta se je pod njegovim vodstvom leta 2016 tretji\xc4\x8d v njeni zgodovini uvrstila na olimpijske igre. In tam odigrala dobro ter zasedla kon\xc4\x8dno \xc5\xa1esto mesto, kar je bil dotedanji najbolj\xc5\xa1i rezultat. Zatem je na Svetovnem prvenstvu 2017 v Franciji pripeljal izbrano vrsto do zgodovinske prve medalje na svetovnih prvenstvih. Osvojitev brona na tekmi proti Hrva\xc5\xa1ki po velikem preobratu je \xc5\xa1e posebno vredna spomina, ko je Vujovi\xc4\x87u Slovence uspelo prepri\xc4\x8dati v njihove zmo\xc5\xbenosti in kon\xc4\x8dni uspeh._NEWLINE_Po osvojenem odli\xc4\x8dju je bil tudi osebno nagrajen. Marca 2017 je bil s strani Mednarodne rokometne zveze (IHF) izglasovan na tretje mesto v izboru za trenerja leta. Pred njega sta se uvrstila zgolj Didier Dinart, ki je Francijo popeljal do zmage, in Christian Berge, ki je senzacionalno Norve\xc5\xa1ko privedel do finala. Tako je eden redkih, ki je bil izbran med najbolj\xc5\xa1e tako kot igralec, kot tudi trener._NEWLINE_Junija 2017 je kljub ve\xc4\x8d bogatim evropskim ponudbam sprejel treniranje po mo\xc4\x8di \xc4\x8detrtega slovenskega kluba RK Koper 2013, ki ima v svojih vrstah ve\xc4\x8d mladinskih reprezentantov in jih \xc5\xbeeli podrobno spoznati. Podpisal je dveletno pogodbo s klavzulo, da klub lahko zapusti v primeru ponudbe katerega od rokometnih velikanov.'